cyanic-selkie/wikianc huggingface dataset:
Lockout
Hensikten med en lockout er en utvidelse og dramatisering av arbeidskonflikten, på samme måte som streik. Utvidelsen medfører gjerne at arbeidere som ikke er i streik, blir permittert. Dermed blir det en interessekonflikt mellom de streikende, som får streikebidrag, og de permitterte, som får dagpenger. Under en lockout vil arbeidsgiverorganisasjonen som går til dette skrittet, gjerne kompensere for tapene de berørte medlemmene får av konflikten, slik som streikende arbeidere får av sin fagforening.
Konflikten blir også kostbar for staten gjennom produksjonsstansen. Resultatet blir gjerne økt press fra staten på partene til å lempe kravene, eller i ytterste konsekvens tvungen lønnsnemnd.
Norge
Den største lockouten i Norge var storlockouten i 1931, som varte fra februar til august det året. Norsk Arbeidsgiverforening (NAF) ville sette ned lønnen, noe LO ikke godtok, og NAF svarte med lockout. 60 000 arbeidere ble utestengt fra arbeidsplassene, og 7,5 millioner arbeidsdager gikk tapt. Det kjente Menstadslaget, en kamp mellom arbeidere og politistyrker på Menstad mellom Porsgrunn og Skien, var en del av denne lockout-konflikten.
I 1986 ble 102,500 LO-organiserte utestengt fra sitt arbeid ved lockout fra Norsk Arbeidsgiverforening, den første store lockout i norsk arbeidsliv siden 1931. Administrerende direktør i den daværende Norsk Arbeidsgiverforening, Pål Kraby, måtte gå av.
Transportarbeiderstreiken i 2004 ble kraftig opptrappet ved lockout i andre sektorer.
Heiskonflikten i 2005 er et eksempel på at de tre trinn i prosessen går helt ut:
Hyasintslekta
Hyasintslekta (Hyacinthus) er en slekt i aspargesfamilien.
Artene er flerårige urter med løk. Blomstene sitter i en klase. De er utbredt fra det østlige middelhavsområdet til Turkmenistan.
Den mest kjente arten er prydplanten svibel (Hyacinthus orientalis). Artene Hyacinthus litwonowii og Hyacinthus transcaspicus blir av noen botanikere plassert i slekten Hyacinthella, noe som gjør Hyacinthus til en monotypisk slekt. Artene i slekta Brimeura fra det vestlige middelhavsområdet ble tidligere regnet til Hyacinthus.
Lisa Brennauer
Lisa Brennauer (født 8. juni 1988) er en tysk syklist som konkurrerer i banesykling. Hun representerte landet sitt i Sommer-OL 2012 i London, der hun ble nummer åtte i lagforfølgelse.
Under Sommer-OL 2020 i Tokyo som ble arrangert i 2021, tok hun gull i lagforfølgelse.
Aboa
Aboa ble bygget i 1988 på nunataken Basen. Stasjonen består blant annet av hovedbygning, tre laboratorieenheter, lager og generatorbygg.
Nordeuropeisk mesterskap i turn 2016
Nordeuropeisk mesterskap i turn 2016 ble arrangert fra 21. til 23. oktober 2016 i Trondheim. Arrangør er Trondhjems Turnforening.
Det ble konkurrert både individuelt og for lag.
Kim Seon-young
Kim Seon-young (født 23. februar 1979) er en sørkoreansk judoka.
Hun representerte Sør-Korea under Sommer-OL 2000 i Sydney, der hun tok bronse.
Oddne Hansen
Oddne Hans Tore Hansen (født 7. februar 1953) er en norsk jurist som var styreformann i Molde Fotballklubb  i perioden 2002 – 2009.
Charlotte Becker
Charlotte Becker (født 19. mai 1983) er en tysk syklist som konkurrerer i banesykling. Hun representerte landet sitt under Sommer-OL 2012 i London, der hun ble nummer åtte i lagforfølgelse.
Oddne Hansen
Hansen var sorenskriver i Vardø tingrett fra 1995 og dommer i Romsdal tingrett fra 2000. Han ble i 2020 utnevnt til ekstraordinær lagdommer i Hålogaland lagmannsrett for 2 år.
Thomas d’Angleterre
Thomas d'Angleterre eller Thomas av Britannia var en anglo-normannisk poet fra 1100-tallet. Han er kjent for sitt gammelfranske dikt Tristan, en versjon av legenden om Tristan og Isolde. Diktet eksisterer i kun åtte fragmenter, noe som utgjør bortimot 3300 linjer med vers, hovedsakelig fra den siste delen av fortellingen. Det er blitt beregnet til å utgjøre rundt en sjettedel av det opprinnelige diktet.
Diktet ble skrevet en gang mellom 1155 og 1160, muligens for Eleonore av Aquitaine ettersom verket antyder nær bånd til hoffet til Henrik II av England. Bortsett fra dette er ingenting kjent om Thomas. Det har blitt spekulert i om han kan bli identifisert med den «Thomas» som skrev Hornromanen (fransk Roman de Horn, engelsk Romance of Horn), men det finnes ingen bevis for dette.
Selv om Thomas' tekst er kun kjent fra fragmenter har senere utgaver av hans verk gjort det mulig å rekonstruere hva som mangler:
Thomas' versjon er den tidligste kjente representant av den høviske grenen av legenden. Her tilhører også Gottfried. Denne grenen adskiller seg fra de «vanlige» eller «primitive» versjonene til Béroul og Eilhart von Oberg hvor det er lagt større vekt på å stryke og glede følelsene og forventningene til hoffpublikumet. En del senere forskere har teoretisert om det eksisterte en «Ur-Tristian» på fransk som inspirerte alle senere fortellinger. Joseph Bédier forsøkte å rekonstruere denne antatte originalen fra bevis han leste ut av senere versjoner.
Ryom Chun-ja
Ryom Chun-ja (født 19. november 1942), nordkoreansk volleyballspiller som deltok i de olympiske leker 1972 i München.
Ryom vant en olympisk bronsemedalje i volleyball under OL 1972 i München. Hun var med på det nordkoreanske laget som kom på tredjeplass i volleyballturneringen for damer bak Sovjetunionen og Japan. Nord-Korea tapte semifinalen mot Sovjetunionen med 1-3 men vant bronsefinalen over Sør-Korea med 3-0. Ryom spilte fire kamper i OL-turneringen.
Skyggekrattvever
Skyggekrattvever (Metellina merianae) er en av edderkoppene i gruppen kjeveedderkopper (Tetragnathidae).
Utbredelse
Skyggekrattvever er utbredt i Europa. Den finnes i Norge.
Utseende
Skyggekrattvever er okerfarget, brune eller brunsvart. Forkroppen er lyst brunlig med et mørkt midtfelt som utvides framover. Like bak øynene, på det mørke midtfeltet finnes to lyse runde flekker. Den har lyse og mørkere flekker på bakkroppen. '''
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne. Beina har mørke og lyse ringer. Som voksne (imago) er hunnen 12 mm, mens hannen er 8 mm lang (kroppens lengde).
Levevis
Skyggekrattvever finnes på fuktige steder, nær hulrom og i huler.
Verdenscupen i hurtigløp på skøyter 2008/09 – Verdenscup 3 – 1500 meter menn
Verdenscuprunde tre i sesongen 2008/09 i hurtigløp på skøyter for menn på 1 500 meter i Krylatskoje idrettshall i Moskva, Russland ble avholdt lørdag den 22. november 2008.
Amerikanske Shani Davis, lederen i verdenscupen, og nederlandske Sven Kramer, 4.-mann i verdenscupen var blant de som ikke deltok i denne konkurransen.
Norske Håvard Bøkko vant sin første verdenscupseier på distansen med 1.45,46 som var ny banerekord etter dagens nest beste avslutning, kun tredjemann italienske Enrico Fabris som var bedre på sisterunden. Nederlandske Mark Tuitert overtok ledelsen i verdenscupen på tross av at han ble slått av Bøkko med 1,3 sekunder på sisterunden.
Gruppe B ble vunnet av norske Sverre Haugli på 1.49,29 foran sørkoreanske Choi Kwun-won på andreplass og italienske Matteo Anesi på tredjeplass.
The Waiters’ Ball
The Waiters' Ball er en amerikansk stumfilm fra 1916 regissert av Fatty Arbuckle.
Le Plessis-Trévise
Le Plessis-Trévise er en kommune i departementet Val-de-Marne i regionen Île-de-France, og er en av de østlige forstedene til Paris. Kommunen ligger 17,4 km fra sentrum av Paris
Historie
Kommunen Le Plessis-Trévise ble opprettet 7. juli 1899 ved å skille ut en del av arealet til kommunen La Queue-en-Brie og slå det sammen med en del av arealet til kommunen Chennevières-sur-Marne og en del av arealet til Villiers-sur-Marne.
Befolkningsutvikling
Antall innbyggere i kommunen Le Plessis-Trévise
Republikken Italias fortjenstorden
Republikken Italias fortjenstorden (italiensk: Ordine al merito della Repubblica Italiana) er Italias fremste fortjenstorden. Den ble innført i 1951 og tildeles av Italias president. Ordenen kan tildeles for sivil og militær innsats og tildeles italienere så vel som utlendinger.
Bakgrunn
Ordenen ble innstiftet ved lov av 3. mars 1951, som erstatning for de kongelige ordener som forsvant med monarkiets avskaffelse. Republikken Italias president er overhode for ordenen, som også har en ordenskansler og et ordensråd på 16 medlemmer.
Inndeling
Republikken Italias fortjenstorden er inndelt i fem klasser:
Ordenstegn
Insigniene for Republikken Italias fortjenstorden fikk i 2001 fornyet utforming. Etter denne endringen ligner ordenstegnene mer på Italias kroneorden. Ordenstegnet består av et utbøyd kors i hvit emalje som har Italias riksvåpen i midten. Riksvåpenet er omgitt av innskriften AL MERITO DELLA REPUBBLICA. Korset er satt på en krans av oliven og eik.
Fra 1951 til 2001 besto ordenstegnet av et gresk kors i hvit emalje og med en gullstjerne i midten. Romerske ørner med utstrakte vinger var satt i korsvinklene. Over korset var det plassert en murkrone.
Ordensstjernen for storoffiserer har ordenstegnet satt på en firkantet stjerne, mens den for storoffiserer har åtte stråler.
Ordenskjedet består av vekselvis stjerner og planteornamenter og har initialene RI, for Repubblica Italiana, nederst der ordenstegnet er opphengt.
Ordensbåndet er grønt med smale røde og grønne kanter.
Tildeling
Ordenen tildeles av presidenten etter innstilling fra statsministeren og anbefaling fra regjeringen, men presidenten alene kan foreta tildelinger for diplomatiske fortjenester.
Utnevnelser skjer 2. juni og 27. desember, men det er mulig å foreta tildeling også utenom disse datoene for diplomatiske fortjenester og statstjenestemenn som går av med pensjon.
Lars Mejern Larsson
Lars Mejern Larsson (født 1965) er en svensk politiker for Socialdemokraterna, og har vært riksdagsmedlem i Sverige siden 2005. Han ble valgt inn i riksdagen for Värmlands läns valkrets på plass 46. Av yrkesfaglig bakgrunn har Larsson vært trearbeider og ombudsmann.
Åfarnes
Åfarnes er en bygd og et fergested, lengst nordvest i Rauma kommune i Møre og Romsdal.
Lars Mejern Larsson
I riksdagen
Larsson sitter i trafikkomiteen, og er i tillegg vara i EU-nemnda, valgkomiteen og i arbeidsmarkedskomiteen.
Åfarnes
Fergestrekningen er en del av fylkesvei 64 og går ytterst i Langfjorden over til Sølsnes i Molde kommune. Verdens første gassdrevne ferge, MF «Glutra», gikk opprinnelig i sambandet Sølsnes–Åfarnes.
Naturen minner om det man finner i ytre strøk. Fjellene er lavere og liene slakkere enn de indre delene av kommunen. Åfarnes har varmtemperert klima, og vintrene er relativt milde, mens somrene er noe kjøligere. Nedbørsmengden ligger på rundt 1500 mm langs fjorden. Ved fjorden er middeltemperaturen i januar omkring 0 °C.
Mayumi Yamashita
Mayumi Yamashita (født 22. november 1975) er en japansk judoka.
Hun representerte Japan under Sommer-OL 2000 i Sydney, der hun tok bronse.
The Eye (2008)
The Eye er en film fra 2008, med Jessica Alba i hovedrollen. Filmen er en gjenskapelse av The Eye fra 2002.
Handling
Sydney Wells er en suksessrik fiolinist som har vært blind siden hun var fem år gammel. Da hun fyller 20 gjennomgår hun en hornhinnetransplantasjon som gjør at hun får tilbake synet, om enn noe tåkete i begynnelsen. Etter hvert som tiden går og synet hennes blir klarere, opplever hun skremmende syn, for det meste om ild og døende personer. Sydney forsøker å finne ut hva synene kommer av, samtidig som hun fortvilt forsøker å overbevise andre om at hun opplever disse synene.
Mottakelse
Filmen mottok for det meste negative omtaler fra kritikere. Nettstedet Rotten Tomatoes opplyste i februar 2009 at 22% av 74 anmeldelser var positive
Filmen åpnet på andreplass på box office-listen i USA med et salg på 12,4 millioner dollar
Jessica Alba ble nominert til en Golden Raspberry Award for dårligste skuespillerinne under den 29. Razzie-utdelingen i 2009 for sin jobb i The Eye.
Erich Engel
Erich Engel (født 14. februar 1891 i Hamburg, Det tyske keiserrike, død 10. mai 1966 i Berlin) var en tysk regissør innen både teater og film. Han var far till regissøren Thomas Engel.
Etter fullført skolegang og en kort periode som kaffegrossist begynte han i 1909 å ta timer hos Leopold Jessner for å bli skuespiller. Fra 1912 var han omreisende skuespiller, men ble innkalt til militærtjeneste ved utbruddet av første verdenskrig i 1914. Han ble imidlertid fritatt for krigstjeneste av helsemessige årsaker, og mot slutten av krigen ble han engasjert som teaterregissør i Hamburg.
Han regisserte oppsetninger av dramatikere som Ernst Toller, Georg Kaiser og Frank Wedekind. I løpet av 1920-årene jobbet Engel i München, hvor han satte opp flere stykker av Bertolt Brecht. I 1923 debuterte han som filmregissør, men etter nok en film i 1924 vendte han tilbake til teateret og samarbeidet med Brecht. Ved lydfilmens gjennombrudd i 1930 ble Engel filmskaper på nytt, og på 1930-tallet jobbet han hovedsakelig med film. I spillefilmen Piken fra Luna Park samarbeidet han for første gang med skuespilleren Jenny Jugo. I de kommende årene skulle Jugo bli Engels favorittskuespiller, og de laget totalt 11 filmer sammen.
Da nasjonalsosialistene kom til makten i Tyskland i 1933, ble Engel avskjediget fra UFA på grunn av sine venstreorienterte politiske sympatier. Han kunne imidlertid fortsette å regissere filmer for mindre filmselskaper, og komedie ble fra da av hans foretrukne sjanger. Han regisserte imidlertid også i 1935 dramafilmen ...nur ein Komödiant, som hadde et tilslørt regimekritisk politisk budskap som gikk ubemerket gjennom den østerrikske sensuren.
Etter slutten av andre verdenskrig ble Engel kunstnerisk leder for Münchner Kammerspiele. I 1947 jobbet han i Berlin ved Deutsches Theater. I 1948 begynte Engel å jobbe for det østtyske filmselskapet DEFA. Hans første film for selskapet ble Farlig vitne, som ble en av de viktigste filmene i hele hans karriere. Filmen handler om tysk antisemittisme, og tar utgangspunkt i en sak fra det virkelige liv.
På 1950-tallet jobbet Engel både i Vest-Tyskland og Øst-Tyskland igjen, men bodde i Vest-Berlin. Fram til 1958 regisserte han filmer i ulike sjangre.
Sally Kirkland
Sally Kirkland (født 31. oktober 1941) er en amerikansk skuespiller.
Kohortstudie
Kohortstudie er en type longitudinell statistisk undersøkelse hvor en over lengre tid observerer en kohort, en gruppe individer med bestemte karakteristika. En kohort kan for eksempel være en gruppe mennesker født samme år. Kohortstudier er benyttet innen medisin, økonomi, samfunnsvitenskap, forsikringsmatematikk og økologi. Kohortisering er sortering av grupper, der hver gruppe (kohort) samles, og får avstand til de andre kohortene (gruppene).
Sally Kirkland
Kirkland ble oppkalt etter sin mor, Sally Kirkland, som var moteredaktør i Vogue og Life, og hun vokste opp i Philadelphia, Pennsylvania. Hennes far, Frederic McMichael Kirkland, jobbet innen en skrapmetall-virksomhet. Hun var guddatter av skuespilleren Shelley Winters.
Kirkland begynte å opptre Off-Broadway i 1962, og hun har påstås å ha vært den første skuespilleren som viste seg naken i vanlig teater, i en produksjon av Sweet Eros i 1968. På 1970-tallet hadde hun mindre roller i populære filmer som The Sting, The Way We Were, A Star Is Born og Private Benjamin.
Kirkland fikk en Oscar-nominasjon for beste kvinnelige hovedrolle i 1987 for Anna, en rolle hun også vant en Golden Globe Award for som beste kvinnelige skuespiller i et drama. Hun har hatt hyppige roller på TV, inkludert såpeoperaen Days of Our Lives. Filmer hun har spilt i er: EDTV, JFK, Adam and Steve og The Simple Life 5:
Kirkland underviser yoga og meditasjon. Hun er også helseaktivist som taler for kvinner som er blitt skadet av brystimplantater. Hun grunnla Kirkland Institute for Implant Survival Syndrome i august 1998. I oktober 2006 sluttet Kirkland seg til Arun Gandhi, barnebarn av Mahatma Gandhi, og marsjerte for fred i Los Angeles.
Noriko Narazaki
Noriko Narazaki (født 27. september 1972) er en japansk judoka.
Hun representerte Japan under Sommer-OL 2000 i Sydney, der hun tok sølv. Hun tok også bronse under Sommer-OL 1996.
NM i mangekamp 1959
NM i mangekamp 1959 var en del av NM i friidrett 1959.
Det ble konkurrert i femkamp og tikamp for menn, og trekamp og femkamp for kvinner. Mesterskapet i trekamp for kvinner og femkamp for menn ble arrangert i Gjøvik 21. juni. Mesterskapet i femkamp for kvinner og tikamp ble arrangert i Steinkjer 1.-2. august.
Middelalder-Oslo
Middelalder-Oslo, (inntil 21. mars 2012 Interesseforeningen Oslos Middelalder (IOM)) og er en forening som ble stiftet i 1995. Den har bl.a. som formål å arbeide for bevaring av middelalderområdene i Oslo. Foreningen er også medarrangør av Oslo Middelalderfestival.
Kim Su-dae
Kim Su-dae (født 13. mai 1942), nordkoreansk volleyballspiller som deltok i de olympiske leker 1972 i München.
Kim vant en olympisk bronsemedalje i volleyball under OL 1972 i München. Hun var med på det nordkoreanske laget som kom på tredjeplass i volleyballturneringen for damer bak Sovjetunionen og Japan. Nord-Korea tapte semifinalen mot Sovjetunionen med 1-3 men vant bronsefinalen over Sør-Korea med 3-0. Kim spilte fire kamper i OL-turneringen.
Jens Johan Hjort
Jens Johan Hjort (født 14. juli 1964) er en norsk advokat og politiker (H) som var ordfører i Tromsø kommune fra 2011 til 2015. Han var leder i Den Norske Advokatforening fra 2016 til 2020.
Hjort ble cand. jur. i 1990 og fikk advokatbevilling i 1997. Han ble i 1998 partner i Advokatfirmaet Rekve, Pleym & Co, etter først å ha vært advokatfullmektig fra 1996. I 1999 ble han utnevnt til konsul for Sverige i Tromsø. Tidligere har han hatt jobber i Finans- fra 1991 til 1993 og i Miljøverndepartementets avdeling for vannmiljø, industri, og avfallssaker fra 1993. Som advokat arbeidet Hjort særlig med arbeidsrett og skifterett, i tillegg til avtale- og regelverk innen idrettsorganisasjoner.
Kroatias kvinnelandslag i basketball
Kroatias kvinnelandslag i basketball er landslaget i basketball som representerer Kroatia i internasjonale konkurranser.
Calgary Challenger
Calgary Challenger er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2018.
Den blir spilt hvert år i Calgary i Canada.
Henrik Hoff
Henrik Hoff (født 8. februar 1962 i Ålesund) er en norsk fotballeder.
Han var administrerende direktør i Aalesunds fotballklubb frem til 2016, etter å ha vært dette i tjuetre år og ble ifølge Sunnmørsposten hyllet etterpå av styremedlemmene Reidar Mjelde og Ivar Nesset.
Årø
Årø er et sted i utkanten av Molde by. Stedet har en del industri og noen handelsbedrifter, og er et viktig trafikknutepunkt der fylkesvei 64 mellom Åndalsnes og Kristiansund krysser E39 like ved Molde lufthavn. Navnet kommer av norrønt Árøy, sammensatt av ár, genitiv av å (mindre elv), og øy, flat strekning ved vann. Offisiell skrivemåte var til 1995 Årøy, i samsvar med eldre uttale.
I matrikkelen består stedet av Årø ytre (gnr. 33), Årø indre (gnr. 34) og Årøneset (gnr. 35) i Molde kommune.
Årø ligger ca. 5 km øst for Molde sentrum. Molde lufthavn ligger ved utløpet av Årøelva i Fannefjorden. Av øvrige store bedrifter på Årø er Oskar Sylte Mineralvannfabrikk og Brunvoll thruster. Årø har også hatt konfeksjonsindustri den gang Høvding Konfeksjonsfabrikk hadde produksjon der. Området er imidlertid ikke noe industristed, men et boligområde bestående av eneboliger bygget i årene fra ca. 1960 og fremover til Molde lufthavn ble åpnet i 1972 og det ble innført begrensninger i nyetableringene. Disse restriksjonene ble senere opphevet, og i de senere år er det bygget flere nye eneboliger på Årø. Det ligger også noen større, eldre og staselige gårdsbygninger, som Krohns gård, på Årø.
Reinøya (Sør-Varanger)
Reinøya (nordsamisk: Ođag, kvensk: Reinea) er ei øy i Sør-Varanger kommune i Troms og Finnmark. Reinøya ligger midt i Bøkfjorden, ved det østlige innløpet til Korsfjorden. På østsida skiller Reinøysundet øya fra fastlandet.
Morgenbladet
Morgenbladet er en norsk riksdekkende ukeavis for samfunn, kultur, debatt og forskning.
Reinøya (Sør-Varanger)
Øya er bebygd, men fraflytta.
Morgenbladet
Morgenbladet ble utgitt første gang den 1. januar 1819. Mentor Medier kjøpte 90,8 prosent av aksjene fra NHST Media Group i 2020, og eier fra 2022 99,8 prosent av selskapet. I 2020 ble Sun Heidi Sæbø ansatt som sjefredaktør og administrerende direktør etter ha vært konstituert i stillingen siden oktober 2019.
Etablering og gjennombrudd
Ideen til avisen kom fra boktrykker Niels Wulfsberg, også kalt «Norges første avisentrepenør», og planen for den nye avisen ble utarbeidet gjennom et «prospectus» av Wulfsberg i 1818. Wulfsberg sto bak den første utgaven av Morgenbladet, som ble utgitt den 1. januar 1819, hvilket gjør avisen til Norges første dagsavis og generelt en av Norges aller eldste aviser. Wulfsberg utgav til tross for at enkelte krefter mente at man hadde nok aviser i landet. Morgenbladet utkom samtidig med aviser som Nationalbladet, Drammens Tidende, Budstikken og Rigstidende. Avisen kom med undertittelen «En daglig Avis af alle Slags Indhold» og ble trykket av det Wulfbergske Boktrykkeri under faktor Rasmus Hviid. Avisens opprinnelige format var 20 x 20 cm, mindre enn dagens tabloidformat, og bestod av fire sider. Dette formatet ble beholdt i 17 år.
Gjennombruddet for Morgenbladet kom trolig i mai 1819 under en brann på de viktige planketomtene i Christiania. Brannen varte i flere døgn, og dette førte til et økt behov for nyhetsmeddelelser. I 1821 ble Wulfsberg avisens første stortingskorrespondent. Referater fra Stortinget var noe nytt i norske aviser, og Wulfsbergs innsats førte til en økning i leserskaren under stortingssesjonen. Samme år trakk Wulfsberg seg som redaktør for avisen.
Adolf Bredo Stabell
I 1831 fikk avisen Norges første redaktør som førte en langsiktig politisk linje, nemlig Adolf Bredo Stabell, som hadde en fortid som jurist. Med inspirasjon fra utlandet innførte Stabell skrivingen av en lederartikkel i avisen, og i løpet av få år innførte han en mer moderne balanse mellom nyheter, kommentarer, debatt og annonser. Stabell ble avisens stemme utad, og han måtte etter hvert avfinne seg med å bli kalt «Opposisjonskongen» på grunn av sitt ståsted i spissen for den liberale opposisjonen i Norge. Stabell brukte Grunnloven som avisens manifest for dens liberale ståsted. Dette førte til at avisen Den Constitutionelle ble skapt som en mer regjeringsvennlig konkurrent. De to avisene var hyppig uenige, særlig med hensyn til dikterne Henrik Wergeland og Johan Sebastian Welhaven, om enn synspunktene på de to varierte i avisene. Stabell fikk Ludvig Kristensen Daa inn i avisen som medarbeider i 1841. Samme år hadde Morgenbladet, som til da hadde nytt godt av Wergelands bidrag i avisen, en disputt med Wergeland, blant annet på grunn av uenighet mellom Wergeland og Daa. Det medførte at avisen først nektet Wergeland spalteplass, for så å anklage ham for å være upassende som biskop fordi han var «opirret og i slet Lune», og at Wergeland, etter å ha forfattet «Mig Selv», kuttet samarbeid i en treårsperiode. Diktet ble innsendt til avisen, men returnert av Stabell. Gjennom sitt politiske ståsted og uavhengighetsideal i Morgenbladet ble Stabell en av de fremste bidragsyterne til utformingen av den norske redaktørrollen.
Konservativt hovedorgan
I 1857 ble Christian Friele ansatt som sjefredaktør. Arne Garborg beskrev han som «stiv, stram, med Flossen i Nakken og Brillur paa Nasa …» Friele var beryktet for sin sarkasme. Under Friele ble Morgenbladet utviklet til å være de konservatives hovedorgan i Norge. Som sjefredaktør hadde han stor innflytelse på hvilke Høyre-menn som ble valgt fra Christiania. Friele hev seg inn i den politiske striden mellom Høyre og Venstre med all kraft, og han kunne føre en meget skarp penn. Motstanderne omtalte ham gjerne som «ubarmhjertig» eller «grusom», og Fredrik Stang mente at han hadde mye til felles med den sarkastiske Welhaven, som også var fra Bergen. Fra 1885 utkom avisen med både morgen- og aftenutgave, og etter hvert utkom den også stadig oftere med flere utgaver av hvert nummer.
I 1894 ble Friele avløst av Nils Vogt, og han ble i sin tur etterfulgt av C.J. Hambro i 1913. Samme år kom avisen igjen ut i nytt format, og Hambro fortsatte som litteraturanmelder og leder av avisens litteraturavdeling frem til andre verdenskrig, skjønt han ble avløst som sjefredaktør av Olaf Gjærløw i 1920. I 1928 dukket Johan Borgen opp i avisen under signaturen «Mumle Gaasegg». I 1934 tok avisen over prisen Idrettsbladets Gullmedalje og endret navnet til «Morgenbladets gullmedalje». Denne prisen ble etter hvert regnet som en av de mest prestisjefulle prisene i norsk idrett. I 1997 tok Aftenposten over prisen og endret navnet til «Aftenpostens gullmedalje».
Fallende betydning
Under andre verdenskrig inntok Morgenbladet en fast holdning under sjefredaktørene Olaf Gjærløw og Fredrik Ramm. I 1941 ble sjefredaktørene sittende i tysk fangenskap, og i april 1943 ble avisen, da redigert av Rolv Werner Erichsen, stanset av den tyske okkupasjonsmakten. I 1945 kom Gjærløw tilbake som sjefredaktør i en fireårsperiode. Opplagsutviklingen etter krigen var negativ, for mens avisen før krigen hadde vært en av landets store konservative aviser, hadde den tvungne stansen under krigen gitt konkurrenten Aftenposten, som fikk utkomme under hele krigen, et stort forsprang.
Angolas kvinnelandslag i basketball
Angolas kvinnelandslag i basketball er landslaget i basketball som representerer Angola i internasjonale konkurranser.
Morgenbladet
Fallende betydning
Avisen var et av de viktigste fora for norsk antroposofi i 1940-, 1950- og 1960-årene, særlig i de periodene Øistein Parmann og Erik Egeland var avisens kulturredaktører. I 1950-årene stod kampen mot samnorsk, sosialisme og kulturradikalisme sentralt i Morgenbladet.
Angolas kvinnelandslag i basketball
Landslaget er rangert som nummer 18 på FIBA-rankingen, og har i AfroBasket tatt to gull- og fem bronsemedaljer.
Morgenbladet
Fallende betydning
I 1963 ble Birger Kildal erstattet med Christian Christensen som sjefredaktør, til protester fra både avismedarbeidere, tre styremedlemmer og Rolf Stranger (som trakk seg som ordfører i representantskapet). Man håpet at Christensen skulle forbedre avisens vanskelige økonomi, noe han ikke klarte. Som sjefredaktør ble Christensen kjent under signaturen «C.C.» og fikk også fast spalteplass i Dagbladet. I 1982 trakk Christensen seg som sjefredaktør, og året etter ble Morgenbladet overtatt av stiftelsen Libertas, etter mange år med økonomiske problemer og nedgang i opplagstallet.
Libertas solgte avisen til forretningsmannen og Fremskrittsparti-politikeren Hroar Hansen i 1987. Hansen ansatte Hans Geelmuyden som sjefredaktør, og avisen ble definert som en uavhengig nyhets- og kommentaravis. Ved tiltredelsen uttalte Geelmuyden at Morgenbladet skulle bli høyresidens svar på Dagbladet og samtidig fortsette sin seriøse linje. Formatet ble lagt om fra fullformat til tabloid. Allerede i 1988 trakk Geelmuyden og det meste av redaksjonen seg etter konflikter med eieren om avisens redaksjonelle profil. Det ble innsatt en ny redaksjonell ledelse med Hansen selv som ansvarlig redaktør, og avisen endret politisk plattform i retning liberalismen og nærmet seg Fremskrittspartiet.
Fornyelse og vekst
Hroar Hansen solgte Morgenbladet til IT-gründeren Truls Lie i 1993, og Lie, som også tok over som ansvarlig redaktør, utviklet avisen til en uavhengig kultur- og kommentaravis. Avisen utkom etter hvert som ukeavis, og formatet ble endret tilbake til fullformat. I denne tiden fikk avisen også en liberal-radikal og intellektuell profil. I likhet med Hroar Hansen opplevde også Truls Lie sterke konflikter med de ansatte i avisen i sin periode som eier, hvilket førte til at han i 2003 valgte å selge avisen og trekke seg som ansvarlig redaktør.
I 2013 kjøpte NHST Media Group, som også eier Dagens Næringsliv, 49 prosent av aksjene i Morgenbladet. I 2016 økte gruppen eierandelen til 90,1 prosent, i tråd med en opsjon inngått ved det første oppkjøpet. Morgenbladet flyttet i 2016 til Christian Krohgs gate i Oslo, der også NHST og Dagens Næringsliv holder til. Den 2. juni 2020 ble det kjent at NHST hadde inngått avtale med Mentor Medier om salg av alle NHSTs aksjer i Morgenbladet.
Undersøkelser viser at Morgenbladets lesere i all hovedsak er høyt utdannet, ansatt innen akademia, i departementer eller innenfor kulturlivet, bosatt i landets fem største byer, mens over halvparten er under 40 år.
Avisen har blitt innklaget for Pressens Faglige Utvalg (PFU) seks ganger (per februar 2023), og har blitt felt for brudd på god presseskikk i fem av klagene, sist gang i 2017.
Opplagstall
Bekreftede netto opplagstall fra Mediebedriftenes Landsforening:
Challenger de Drummondville
Challenger de Drummondville er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2015.
Den blir spilt hvert år i Drummondville i Canada.
Legna Verdecia
Legna Verdecia (født 29. oktober 1972) er en cubansk judoka.
Helioseismologi
Helioseismologi er studien av spredningen av bølgesvingninger, spesielt akustiske trykkbølger, på solen. I motsetning til seismiske bølger på jorden har bølger på solen i praksis ingen skjærekomponent (s-bølger). Trykkbølger på solen antas å bli generert av turbulens i konveksjonssonen nær solens overflate. Visse frekvenser forsterkes av konstruktiv interferens. De akustiske bølgene sendes til den ytre fotosfæren av solen, som er der hvor lyset som genereres gjennom absorpsjon av strålingsenergi fra kjernefysisk fusjon i sentrum av solen forlater overflaten. Disse svingningene kan påvises på nesten alle tidsserier av solenergi-bilder, men er best observert ved måling av Dopplereffekt på fotosfæriske absorpsjonslinjer. Endringer i utbredelsen av svingningsbølger gjennom solen avslører indre strukturer og gjør det mulig for astrofysikere å utvikle ekstremt detaljerte profiler av de indre forholdene på solen.
Alena Dylko
Alena Dylko, belarusisk Алена Дылько - Aljena Dylko (født 14. september 1988) er en belarusisk syklist som konkurrerer i banesykling. Hun representerte landet sitt under Sommer-OL 2012 i London, der hun ble nummer syv i lagforfølgelse.
Cuvette-Ouest
Cuvette-Ouest (eller Vest-Cuvette) er et department i Republikken Kongo i den vestlige delen av landet. Det grenser til departementene Cuvette og Sangha og har en internasjonal grense mot Gabon. Hovedstaden er Ewo. Foruten hovedstaden er Kelle den største byen.
Cuvette-Ouest har vært åsted for en rekke utbrudd av Ebolaviruset.
Hafslund Idrettsforening
Hafslund Idrettsforening ble stiftet 15. november 1934 og holder til på Hafslundsøy i Sarpsborg kommune. Idrettsforeningen er en breddeklubb med fokus på barn og ungdom. Klubben hadde tidligere bandy, ishockey, friidrett og håndball, på aktivitetsplanen, men er i dag konsentrert om fotball. Klubben stiller lag i alle klasser og er inndelt i ungdoms- og senioravdeling. Trening og kamper foregår på Hafslundbanen.
Klubbens A-lag spiller i 6. divisjon og klubben er medlem av elitesatsingsprosjektet SAMS.
Ugandas kvinnelandslag i fotball
Ugandas kvinnelandslag i fotball representerer Uganda i internasjonal fotball. Uganda har spilt svært lite fotball for kvinner de siste årene, og landslaget deres er ikke med i FIFAs verdensranking for kvinner.
Uganda var også med på kvalifiseringen til Afrikamesterskapet i 2002, men de tapte for Etiopia på bortebane, og greide bare uavgjort hjemme. Uganda var også påmeltd til kvalifiseringen til Afrikamesterskapet i 2004, men de trakk seg før møtet med Malawi. Dermed ble tapet for Etiopia i 2002 den siste FIFA-godkjente kampen de spilte.
Séverine Vandenhende
Séverine Vandenhende (født 12. januar 1974) er en fransk judoka.
Hun representerte Frankrike under Sommer-OL 2000 i Sydney, der hun tok gull.
Ercole Baldini
Ercole Baldini (født 26. januar 1933, død 1. desember 2022) var en italiensk landeveissyklist.
Fordeling
Fordeling kan vise til
Vandrestengelfly
Vandrestengelfly (Hydraecia ultima) er en sommerfugl som tilhører familien nattfly (Noctuidae). Den er funnet én gang i Norge, i Råde i Østfold, dette dreide seg trolig om et innfløyet eksemplar.
Utbredelse
Den er utbredt i Mellom- og Øst-Europa og videre østover til Stillehavet.
Berkut
Berkut (Бе́ркут, "kongeørn"; Бе́ркут, Bjerkut) var en ukrainsk spesialpolitienhet (opprørspoliti) i det ukrainske Innenriksministeriet. Enheten ble dannet i 1992, kort tid etter oppløsningen av Sovjetunionen, som etterfølgeren til Den ukrainske sosialistiske sovjetrepublikks OMON.
Enheten spesialiserte seg i utgangspunktet i å bekjempe organisert kriminalitet, men begrepet "Berkut" kom etter hvert til å bli brukt for alle profesjonelle spesialpolitienheter i Ukraina. Etterhvert fikk Berkut på seg en historie av ulovlige aktiviteter mot ukrainske statsborgere, for eksempel pengeutpressing, terrorisme, fysisk vold, tortur, anti-ukrainske følelser, valgfusk mot dem som ville velge andre kandidater enn Janukovitsj, samt vold mot demonstranter som støttet Euromajdan og Oransjerevolusjonen. Den nye regjeringen etter statskuppet holdt Berkut ansvarlig for det meste av de drap som skjedde i forbindelse med de mange dødsfall under opptøyene på Majdanplassen i Kiev. Den påtroppende ukrainske innenriksminister Arsen Avakov signerte et dekret som oppløste enheten, som ble erstattet med Nasjonalgarden i Ukraina.
I mars 2014 ble Berkuts enheter stasjonert i den Autonome Republikken Krim og Sevastopol og senere hoppet over til det russiske Innenriksministeriet i forbindelse med den russiske anneksjonen av Krim, og territoriet ble et russisk føderasjonssubjekt   Berkut ble senere en effektiv enhet i Russland og fikk lov til å bevare sitt gamle navn. Per 2020 er enheten innlemmet i Den russiske nasjonalgarden som gendarmerie for Krim.
Kenyas kvinnelandslag i fotball
Kenya har imidlertid meldt seg på i kvalifiseringen til Afrikamesterskapet i 1998 og 2000, men de trakk seg begge gangene. I kvalifiseringen til Afrikamesterskapet i 2006 var Kenya med for første og per 2010 eneste gang. De slo først Djibouti overlegent 8-0, før Djibouti trakk seg. Kenya gikk videre i kvalifiseringen og møtte Kamerun. Kenya tapte begge kampene klart.
La Queue-en-Brie
La Queue-en-Brie er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 17,9 km fra sentrum av Paris
Kenyas kvinnelandslag i fotball
Kenya var også påmeldt til Afrikamesterskapet i 2010, men de trakk seg for tredje gang.
La Queue-en-Brie
Historie
7. juli 1899 ble en del av arealet til La Queue-en-Brie skilt ut og slått sammen med en del av arealet til Chennevières-sur-Marne og en del av arealet til Villiers-sur-Marne og dannet kommunen Le Plessis-Trévise.
Befolkningsutvikling
Antall innbyggere i kommunen La Queue-en-Brie
Wino’s Crew
Wino's Crew Motorcycle Club (WCMC) er en motorsykkelklubb som ble etablert med bakgrunn i at fem medlemmer ble utvist av Boozefighters MC i USA i 1996. 25 medlemmer i samme avdeling sluttet og fulgte med de utviste. De startet en ny klubb, og for å ære «Wino» Willie Forkner som startet Boozefighters tok de navnet Wino's Crew MC. Dette skjedde med Winos velsignelse. Det var denne gjengen Wino kalte «My crew in Texas». Klubben har fremdeles nære forbindelser med Forkner-familien, og har i dag avdelinger i California, Norge og Finland.
Berzerker MC som stammet fra Einherjingan MC (Hallingdal) og Cavemen MC (Valdres) ble tatt opp i BoozeFighters MC Europe i 2000. I 2003 ble de Wino's Crew MC Norway.
Sibelis Veranes
Sibelis Veranes (født 5. februar 1974) er en cubansk judoka.
Hun representerte Cuba under Sommer-OL 2000 i Sydney, der hun tok gull.
Mimozaena
Utseende
En middelsstor, avlang og litt flat, rødbrun løpebille. Hodet er firkantet med utstående fasettøyne og noksp store, skarpe kjever. Antennene er kraftige med antydning til sagtakking, omtrent så lange som hode + pronotum. Pronotum er avrundet trapesformet, litt bredere enn langt, mye smalere enn de jevnbrede dekkvingene.
Levevis
Ozaenini er stort sett frittlevende rovdyr som lever av små leddyr. Larvene lever i tunneler som de graver ut i sand eller løs, død ved.
Peire Cardenal
Peire Cardenal (ca. 1180 – ca. 1278) var en trubadur (oksitansk trobador) kjent for sine satiriske sirventes. Det er bevart 96 sanger etter ham, et sjelden høyt tall for poeter fra Cardenals tid.
Mimozaena
Utbredelse
Slekten er utbredt i den neotropiske økosonen.
Peire Cardenal
Liv og virke
Familienavnet Cardenal finnes i mange av regionens dokumenter på 1200 og 1300-tallet og Peire Cardenal var åpenbart av adelig opphav; i vidaen omtales han som «sønn av en ridder og en høybåren frue». Han ble utdannet til kannik, men gav opp en geistlig karriere til fordel «denne verdens forfengelighet» (i henhold til vidaen).
Malawis kvinnelandslag i fotball
Malawis kvinnelandslag i fotball representerer Malawi i internasjonal fotball for kvinner.
Peire Cardenal
Liv og virke
Cardenal startet sin virksomhet som trubadur ved hoffet til Ramon VI av Toulouse og oppholdt seg senere ved ulike hoff i Sør-Frankrike og Spania. Han hadde med seg et følge av joglars, noen av dem nevnes ved navn i poesien hans.
Malawis kvinnelandslag i fotball
Malawis erfaring i Afrikamesterskapet begrenser seg til to kvalifiseringer, i henholdsvis 2004 og 2006. I 2004 vant Malawi første runde på walk over mot Uganda, før de tapte klart mot Etiopia. I 2006 spilte de uavgjort hjemme mot Benin etter å ha tapt 0-1 borte, og var dermed ute. Malawi spilte også i COSAFA Cup, der de slo Lesotho, men tapte for Sør-Afrika. Det er siste gangen Malawis kvinnelandslag har representert Malawi per oktober 2010.
Peire Cardenal
Liv og virke
I yngre år var Cardenal en sterk motstander av Frankrike, de geistlige og albigenserkorstoget, men mot slutten av livet ser det ut til at han hadde forsont seg med den nye samfunnsordningen i Sør-Frankrike.
Lulesamisk
I 1990 ble det anslått at totalt 2 000 lulesamer (1 500 i Sverige og 500 i Norge) snakket språket. I 2009 var tallet «under 1 000» og i 2015 «omkring 650».
Peire Cardenal
Liv og virke
Tre av Peires sanger har bevarte melodier, men to av dem er komponert av Guiraut de Bornelh og Raimon Jordan. Vidaen forteller at «han skapte poesi om mange vakre emner med herlige melodier», så det er litt overraskende at ikke flere av melodiene er bevart.
Lulesamisk
Det snakkes langs Luleälven i Sverige, spesielt rundt Jokkmokk og Gällivare i Norrbottens län, og i Nordland i Norge, i Hamarøy og Sørfold. Lulesamisk skriftspråk ble utarbeidet og beskrevet i Nils Eric Spiiks Lulesamisk grammatik fra 1977, senere vedtatt av lulesamisk språknemnd i 1983 og gjelder både for Norge og Sverige. Rettskrivingsmodellen er etter Knut Bergsland og Israel Ruong fra 1948.
I 2016 hadde 27 grunnskoleelever i Norge lulesamisk som førstespråk, mens 78 hadde det som andrespråk. I skoleåret 2012/2013 hadde totalt 12 elever videregående opplæring i lulesamisk.
Det er verdt å merke seg at de sørlige dialektene i det nordsamiske språkområdet, og da særlig den markasamiske dialekten, bærer sterkt preg av at den ligger på grensen til det lulesamiske språkområdet.
Lulesamisk har minst 14 kasus, deriblant nominativ, vokativ, attributiv-genitiv, ablativ, akkusativ, lokativ, allativ, prolativ og partitiv.
Amy Pieters
Amy Pieters (født 1. juni 1991) er en nederlandsk syklist som konkurrerer i banesykling. Hun representerte landet sitt under Sommer-OL 2012 i London, der hun ble nummer seks i lagforfølgelse. Den 10. august 2019 vant hun fellesstart kvinner i EM i landeveissykling, og hun var også med i det nederlandske laget som fikk gull i blandet stafett ved samme EM.
Lulesamisk
Susanna Angéus-Kuoljok (1939–2009) var den første som tok doktorgrad i lulesamisk. Hennes avhandling Nominalavledningar på ahka i lulesamiskan kom i 1997.
Amy Pieters
Under Sommer-OL 2020 i Tokyo som ble arrangert i 2021, ble hun nummer 4 i madison.
Angolas herrelandslag i basketball
Angolas herrelandslag i basketball er landslaget i basketball som representerer Angola i internasjonale konkurranser.
Landslaget er rangert som nummer 23 på FIBA-rankingen, og har i AfroBasket tatt elleve gull-, fire sølv- og to bronsemedaljer.
Warren Magnuson
Warren Grant Magnuson (1905–1989) var en amerikansk politiker. Han representerte delstaten Washington i den amerikanske Kongressen i 44 år, først som medlem av Representantenes hus fra 1937 til 1944, så som medlem av Senatet fra 1944 til 1981. Magnuson tilhørte Det demokratiske parti.
Magnuson var formann i Senatets næringskomité fra 1955 til 1977 og formann i Senatets bevilgningskomité fra 1977 til 1981. Han ble pådriver for sterkere beskyttelse av forbrukerne mot helse- og miljøskadelige produkter og villedende markedsføring. Han gikk også langt i å kanalisere føderale bevilgninger til sin delstat. Den andre senatoren fra Washington, Henry M. Jackson, og Magnuson – «Scoop og Maggie» – ble et politisk «radarpar».
Magnuson bidrog til at Kongressen vedtok en av de mest omstridte delene av loven om borgerrettigheter av 1964, som forbød rasediskriminering på steder som hoteller, serveringssteder og kollektivtransport.
Kari Dyrdal
Kari Dyrdal (1952–) er en norsk tekstilkunstner.
Utdannelse
Hun er utdannet i tekstil fra Bergens Kunsthåndverksskole (1974–1977), og i tekstil fra Croydon College of Art and Technology i London (1978).
Warren Magnuson
Han ble født i Moorhead i Minnesota og adoptert bort etter fødselen til Emma (født Anderson) og William Grant Magnuson. Adoptivforeldrene var andregenerasjons skandinavisk-amerikanere. Adoptivfaren, som stammet fra Småland i Sverige, var tidlig ute av bildet, så Warren vokste opp med moren og mormoren fra Lånke i Trøndelag. Warren Magnuson var gift to ganger, men var ungkar og en beryktet levemann i mange år.
Kari Dyrdal
Gruppeutstillinger (i utvalg)
I 2011 mottok hun Kunsthåndverkprisen under Norske Kunsthåndverkere s årsutstilling.
Samlinger
Hun er innkjøpt av blant annet Nasjonalmuseet, Museum of Fine Art Boston, Museum of Art i Riga, Telenors Kunstsamling, KODE, Nordenfjeldske Kunstindustrimuseum, Sørlandets Kunstmuseum, Norsk Trikotasjemuseum (dagens Tekstilindustrimuseet) og Norsk Kulturråd.
Andre roller
Hun har vært professor i fagområdet tekstil ved Kunst, Musikk og Design (KMD), Universitetet i Bergen (UiB), frem til 2020.
Pennsylvania Avenue
Pennsylvania Avenue er en hovedgate i den amerikanske hovedstaden Washington, DC. Gaten er drøyt 11 km lang, men strekningen fra Det hvite hus til kongressbygningen er mest kjent og regnes som byens hjerte. Gaten fortsetter på andre siden av kongressbygningen, over Anacostia River og et stykke inn i Prince George's County i Maryland. På samme måte fortsetter den nordvest forbi Det hvite hus og ender i Georgetown. Gaten kalles ofte «Amerikas hovedgate» og benyttes både til offisielle parader og prosesjoner, og protestmarsjer og demonstrasjoner.
Bugøya
Bugøya, nordsamisk: Buođggáidsuolu) er ei øy i Sør-Varanger kommune i Troms og Finnmark. Bugøya ligger i Varangerfjorden tett ved fiskeværet Bugøynes. Beliggenheten gjør at øya skjermer havna på Bugøynes. Øya er ubebodd. I nærheten ligger også den mindre Svinøya.
Pennsylvania Avenue
Pennsylvania Avenue ble tegnet av Pierre L'Enfant og var en av de første gatene som ble anlagt i den føderale byen. Både George Washington og Thomas Jefferson anså gaten som et viktig kjennemerke i den nye hovedstaden. Etter å ha studert L'Enfants plan refererte president Washington til gaten som en «storslått aveny». Jefferson samtykket, og selv om den «storslåtte avenyen» ikke var stort mer enn en vid grusvei, fikk han gaten beplantet med rader av hurtigvoksende popler. Den symbolsk viktige gaten ble oppkalt etter Pennsylvania som en trøst for at hovedstaden ble flyttet fra Philadelphia.
Brunt stengelfly
Brunt stengelfly (Hydraecia micacea) er en sommerfugl som tilhører familien nattfly (Noctuidae). Den er vanlig nord til Nordland i Norge.
Pennsylvania Avenue
Selv om Pennsylvania Avenue er 11 km lang, er strekningen mellom Det hvite hus og kongressbygningen det seremonielle hjertet i byen. Opprinnelig gav gaten uhindret utsikt mellom Det hvite hus og kongressbygningen, men utvidelsen av finansdepartementsbygningen medførte at utsikten ble sperret. Antagelig ble dette gjort med vilje av president Andrew Jackson fordi forholdet mellom presidenten og kongressen var anstrengt, og Jackson ikke ville se kongressen fra vinduet sitt.
Brunt stengelfly
Utseende
Et middelsstort (vingespenn 33 – 43 mm), brungult, rødlig eller rosaaktig brunt nattfly. Til tross for at arten varierer mye i fargen er den vanligvis lett å kjenne igjen, bortsett fra at den kan forveksles med den sjeldne immigranten vandrestengelfly. Forvingens midtfelt er noe mørkere enn resten, med tydelige, brunkantede, lysbrune nyre- og ringmerker. Bakvingen er lyst gulbrun.
Pennsylvania Avenue
Helt siden en improvisert prosesjon rundt Jeffersons andre presidentinnsettelse har hver amerikansk president paradert ned Pennsylvania Avenue etter å ha tatt embedseden (Ronald Reagan paraderte ikke etter sin andre innsettelse på grunn av det kalde været).
Brunt stengelfly
Utbredelse
Brunt stengelfly finnes over nesten hele den palearktiske sone, og har i tillegg blitt innført til Nord-Amerika, der den har spredt seg til store deler av kontinentet. I Norge er den vanlig nord til Nordland.
Pennsylvania Avenue
Etter terroraksjonen i Oklahoma City i 1995 stengte Secret Service deler av gaten for biltrafikk foran Det hvite hus. Fotgjengere hadde imidlertid fortsatt adgang. Etter terrorangrepet 11. september 2001 ble denne ordningen gjort permanent. I nærheten av Det hvite hus føres biltrafikken over til H Street og Constitution Avenue, som begge går tilbake til Pennsylvania Avenue.
Marie-Christine Barrault
Marie-Christine Barrault (født 21. mars 1944 i Paris i Frankrike) er en fransk skuespiller. Hun har medvirket i 45 filmer og en rekke TV-produksjoner i løpet av sin karriere som skuespiller.
Barrault spilte sin første TV-rolle i 1967 i serien Que ferait donc Faber? Hun filmdebuterte i 1969 med filmen Min natt med Maud. I 1975 medvirket hun i Cousin, Cousine, og for denne rollen ble hun nominert til Oscar i kategorien «Beste kvinnelige skuespiller». Andre kjente filmer hun har vært med i er Stardust Memories (1980) og Bonsoir (1994).
Familie
Hun er niese av skuespillerne Jean-Louis Barrault og Madeleine Renaud.
Barraults første ektemann var skuespiller og produsent Daniel Toscan du Plantier. Sammen fikk de barna David og Ariane. Hennes andre ektemann var regissøren Roger Vadim; de giftet seg i 1990, og var gift frem til han døde av kreft i 2000. Barrault og Vadim hadde ingen felles barn.
Ferdig med kvinner
Ferdig med kvinner (originaltittel: No More Ladies) er en amerikansk komedie fra 1935 regissert av Edward H. Griffith etter A.E. Thomas sitt skuespill "No More Ladies".